KHALL § 30
(L; eco o

KERIMÄEN KUNTA	PÖYTÄKIRJAOTE

Kunnanhallitus	§ 30	29.01.2008
LAUSUNTO KÄRÄJÄOIKEUSVERKOSTON KEHITTÄMINEN -MIETINNÖSTÄ

Oikeusministeriö pyytää kirjeellään 23.11.2007 lausuntoa oikeus-ministeriön työryhmän mietinnöstä "Käräjäoikeusverkoston kehittäminen" (mietintö 2007:12).

Mietintö on luettavissa sähköisessä muodossa oikeusministeriön verkkosivulla www.om.fi kohdassa Julkaisut/työryhmämietintöjä12007:12 käräjäoikeusverkoston kehittäminen.

Lausunto pyydetään toimittamaan oikeusministeriöön oikeushallinto-osastolle viimeistään 31.1.2008 mennessä.

Työryhmän tuli toimeksiantonsa mukaan tehdä ehdotus uudeksi käräjäoikeusverkostoksi siten, että kussakin maakunnassa olisi 1-3 käräjäoikeutta, jolloin koko maassa olisi 25-30 käräjäoikeutta nykyisten 54 käräjäoikeuden sijasta. Käräjäoikeuden tuomiopiirin asukasmäärän tuli olla vähintään 100 000 asukasta.

Työryhmä ehdottaa mietinnössään, että käräjäoikeuksia olisi tulevaisuudessa 25. Niistä 21:ssä olisi yli 100 000 asukasta. Asukastavoitetta ei saavutettaisi Ahvenanmaan, Lapin, Kajaanin ja Porvoon käräjäoikeuksissa. Työryhmän tavoitteena oli myös, että käräjäoikeuksissa olisi vähintään 10 tuomaria. Näiltä osin tavoite toteutuisi samalla tavoin kuin väestön osalta.

Kussakin maakunnassa olisi pääosin yksi käräjäoikeus. Poikkeuksina olisivat Lapin maakunta, jossa olisi kaksi käräjäoikeutta ja Uusimaa, jossa olisi viisi käräjäoikeutta.

Työryhmä ehdottaa, että käräjäoikeuden toimipaikkoina olisivat 25 pääkansliaa, 5 sivukansliaa ja 30 istuntopaikkaa. Ehdotuksen toteuttaminen kestäisi käytännössä useita vuosia ja siirtymävaiheen aikana useissa käräjäoikeuksissa lakkaava käräjäoikeus toimisi väliaikaisena sivukansliana. Käräjäoikeuksien uudet tuomio-piirit tulisi työryhmän mukaan toteuttaa samaan aikaan, kun kiinteistö- ja kirjaamisasiat siirretään käräjäoikeuksilta Maanmittauslaitokselle.

Tarvittavaksi henkilömääräksi työryhmä arvioi yhteensä 1 767 henkilötyövuotta. Näistä 27 % olisi tuomareita, 7 % notaareita, 51 % kansliahenkilöstöä ja 15 % haastemiehiä. Henkilöstön määrä vähenisi nykyiseltä tasolta yhteensä 94 henkilöä.

Kerimäki kuuluu nykyisin Savonlinnan kaupungin, Enonkosken, Heinäveden, Punkaharjun ja Savonrannan kuntien kanssa Savon-

KERIMÄEN KUNTA	PÖYTÄKIRJAOTE

Kunnanhallitus	§ 30	29.01.2008 linnan käräjäoikeuden tuomiopiiriin.

Työryhmän ehdotuksen mukaan Etelä-Savon maakuntaan jäisi yksi käräjäoikeus ja nykyiset Savonlinnan sekä Pieksämäen käräjäoikeudet yhdistettäisiin Mikkelin käräjäoikeuteen. Savonlinna ja Pieksämäki toimisivat jatkossa istuntopaikkoina ja niissä olisi siirtymävaiheen sivukansliat. Juvan, Kangasniemen, Heinäveden ja Mäntyharjun istuntopaikat esitetään lakkautettaviksi kuten myös Savonlinnan ja Pieksämäen pääkansliat.

Esitys:

Kunnanhallitus esittää lausuntonaan seuraavaa:

Savonlinnan käräjäoikeuden ja erityisesti pääkanslian lakkauttaminen heikentää merkittävästi alueen asukkaiden oikeusturvaa. Uusi käräjäoikeuden toimipaikka sijaitsee yli sadan kilometrin etäisyydellä ja kuitenkin asiakkaiden henkilökohtaista asiointia edellyttävät erityisesti haastemiehen palvelut, istuntoon liittyvät asiat sekä vireille panoon liittyviä erilaisia hakemusasioita. Savonlinnan alueelle on maakunnassa keskittynyt merkittävästi elinkeinoelämän toimintaa ja väestöä, joiden palvelutaso oikeuslaitosten asioissa heikkenee huomattavasti.

Suomen Asianajajaliitto ry on tuonut esille, että asianajajapalvelut keskittyvät paikkakunnille, joissa toimii käräjäoikeus ja sen kanslia. Käräjäoikeuden ja pääkanslian lakkauttaminen merkitsee, että kansalaisten saamien asianajajapalveluiden määrä vähenee. Asiaa ei riitä paikkaamaan Savonlinnassa toimiva oikeusaputoimisto.

Työryhmän jäsenistä Sakari Laukkanen esittää eriävässä mielipiteessään, että mm. Savonlinnaan perustettaisiin sivukanslia, jotka ovat Laukkasen mukaan tärkeitä oikeusturvan kannalta, sillä ne säilyttävät ja ylläpitävät näillä paikkakunnilla muita oikeuspalveluja.

Edellä esitettyyn ja työryhmän jäsen Sakari Laukkasen eriävään mielipiteeseen viitaten Kerimäen kunta vastustaa Savonlinnan käräjäoikeuden ja erityisesti pääkanslian lakkauttamista ja esittää käräjäoikeusverkoston perusteiden uudelleen tarkastelua kansalaisten palvelujen saatavuuden ja oikeusturvan näkökulmasta.

Mikäli pääkanslia lakkautetaan Kerimäen kunnanhallitus katsoo, että palvelujen turvaamiseksi Savonlinnaan tulee perustaa sivu-kanslia.

KERIMÄEN KUNTA	PÖYTÄKIRJAOTE

Kunnanhallitus	§ 30	29.01.2008 Päätös: Hyväksyttiin.
Kuntalaissa säädetyllä tavalla 5.2.2008 yleisesti nähtävänä pidetystä pöytäkirjasta otetun otteen oikeaksi todistaa:
Kerimäellä 5.2.2008
Piiparinen Pöytäkirjanpitäjä